**İohann Krüger** (*alm.* Johann Crüger‎; 9 aprel 1598[…], Quben[d], Brandenburq – 23 fevral 1662[…], Berlin) ― tanınmış Almaniya bəstəkarı və musiqişünas. O, bir çox məşhur himnlərin müəllifidir. O, serb mənşəli idi və xaç adı Yan Kriqar idi. Eyni zamanda o, "Praxis pietatis melica" adlı ən çox istifadə edilən 17-ci əsr lüteran himnləri toplusunun redaktoru idi.

Erkən həyatı və təhsili
-----------------------

Krüger Qros Breesendə (indiki Quben şəhərinin bir hissəsi) aşxana sahibi Georq Krügerin ailəsində anadan olmuşdur. O, 1613-cü ilə qədər yaxınlıqdakı Latın məkətblərinin birində (o vaxtı Qubendə yerləşən) təhsil alırdı və həmin məktəbin tədris proqramına musiqi və mahnı da daxil idi.

Daha sonra o, əlavə təhsil almaq üçün Sorau və Breslauya və nəhayət Regensburqa yollandı, orada o, Paulus Homberger (1560–1634) onun musiqi müəllimi olmuşdur. 1615-ci ildə Berlinə köçdü və orada "Berlinisches Gymnasium zum Grauen Kloster" məktəbində teologiya üzrə təhsil aldı. 1616-cı ildə fon Blumental ailəsində ev müəllimi olaraq işə götürüldü; onun şagirdləri arasında İoaxim Fridrix fon Blumental da yer alır. 1620-ci ildən Vittenberq Universitetində yenidən teologiyaya yiyələndi və əlavə olaraq musiqi üzrə özəl dərslər alırdı.

Karyerası
---------

1641-ci ildə İohann Krüger*Praxis pietatis melica*, 39-cu buraxılışın başlıq səhifəsi, 1721-ci il, Krüger solda təsvir olunub
1622-ci ildən vəfat edənə qədər 40 il ərzində o, həm "Zum Grauen Kloster" gimnaziyasında müəllim, həm də Berlində yerləşən Müqəddəs Nikolay kilsəsində vəzifələrini yerinə yetirirdi.

Krüger çoxsaylı konsert əsərlərin və musiqi təhsili sahəsində geniş yazı işlərin müəllifidir. 1643-cü ildə o, məşhur himn yazıçısı Paul Gerhardt ilə tanış oldu. 1647-ci ildə "Praxis pietatis melica*"* adlı 17-ci əsrin ən vacib alman lüteran himninin redaktəsini bitirdi.

Şəxsi həyatı
------------

1628-ci ildə şəhər şurası üzvünün dul qadını ilə evləndi. Otuzillik müharibə zamanı Krüger və ailəsi aclıq da daxil olmaqla bir çox çətinliklərlə üzləşdilər. Vəbaya yoluxduğdan sonra Krüger ağır vəziyyətə düşdü, amma sağ qala bildi, beş uşağı və həyat yoldaşı isə 1636-cı ildə vəfat etdilər. 1637-ci ildə xəstəlikdən sağaldıqdan sonra aşxana sahibinin 17 yaşlı qızı ilə ikinci dəfə evləndi və onların 14 uşağı dünyaya gəlsə də, çoxusu gənc yaşlarında öldülər. Qızlarından biri saray rəssamı Mixael Konrad Hirt ilə evləndi, hansı ki 1663-cü ildə Krügerin portretini çəkmişdir. Krüger 1662-ci ildə Berlində vəfat etdi.

İstinadlar
----------

1. 1 2 3 4  *Bibliothèque nationale de France* BnF identifikatoru (fr.): açıq məlumat platforması. 2011.
2. 1 2 3 4  Johannes Cruger // Encyclopædia Britannica (ing.).
3. ↑  Zersen, David and Mellenbruch, Eric. "Najwuznamn-niši němski kěrlušer poreforma-ciskeje doby bě Serb", Serbsky protyka, pp. 53–56 (2018) (In Sorbian)
4. 1 2 3 4 5 6 7  Nummert, Dietrich. "Mit 24 schon Musikdirektor. Kantor und Lehrer Johann Crüger" Arxivləşdirilib 2015-01-21 at the Wayback Machine, *Berlinische Monatsschrift*, pp. 64–68 (April 1998)  (alm.)
5. 1 2  Bautz, Friedrich Wilhelm. "Biografía de Crüger", *Biographisch-Bibliographisches Kirchenlexikon*  (alm.)

Xarici keçidlər
---------------

* İohann Krügerin müəllif olduğu: əsərlərinin notları International Music Score Library Project saytında
* Mutopia Project saytında pulsuz əsərlər Arxivləşdirilib 2021-05-21 at the Wayback Machine

|  |  |
| --- | --- |
|  Bu şablona bax   Tematik saytlar | Discogs · International Music Score Library Project · MusicBrainz |
| Lüğətlər və ensiklopediyalar | Böyük norveç · Allgemeine Deutsche Biographie · Britannica (onlayn) · Brockhaus · Prabook · Universalis |
| 

| Normativ yoxlama |
| --- |
| BNE: XX887281 · BNF: 138928622 · CiNii: DA13378718 · CONOR: 257370211 · GND: 118834967 · GTAA: 258324 · ISNI: 0000 0001 0928 7405 · LCCN: n92070292 · NKC: jo2012713032 · NLP: A12636812 · NTA: 298584166 · NUKAT: n2006076367 · LIBRIS: 213533 · SUDOC: 07610186X · VIAF: 100255545 · WorldCat VIAF: 100255545 |

 |